ગુજરાત ગૌણ સેવા પસંદગી મંડળ દ્વારા શરૂ થયેલી ભરતી પ્રક્રિયામાં નોકરી અપાવી દેવાની લાલચ આપી સરોજબાએ રીતસરની ઠગાઈ શરૂ કરી હતી. આ કામ માટે તેમણે એજન્ટો પણ રાખ્યા હતા. નાણાં મળ્યા બાદ આ ટોળકી ગૌણ સેવા પસંદગી મંડળના બનાવટી નિમણૂકપત્રો આપતી હતી. નવ જેટલા ઉમેદવારો બનાવટી નિમણૂક પત્રો સાથે ગુજરત ગૌણ સેવા પસંદગીની ઓફિસે પહોંચી જતાં સમગ્ર કૌભાંડનો પર્દાફાશ થયો હતો. આ મામલે મંડળે નોંધાવેલી ફરિયાદના આધારે પોલીસે બનાવટી નિમણૂકપત્રો સાથે આવેલા ઉમેદવારોની ધરપકડ કરી હતી.